গঙ্গেশোপাধ্যায়
গঙ্গেশোপাধ্যায় (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় ছাদন বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম গঙ্গেশ্বর।